b"\n_START_ARTICLE_\nXalet Cruz\n_START_SECTION_\nDescripci\xc3\xb3\n_START_PARAGRAPH_\nEl xalet consta de planta baixa i pis. En el seu desenvolupament cap al cam\xc3\xad de Ronda, la difer\xc3\xa8ncia de nivell fa que apareguin fins a tres plantes a la fa\xc3\xa7ana de mar. La \xc3\xbaltima terrassa del jard\xc3\xad queda per damunt del cam\xc3\xad de ronda. La fa\xc3\xa7ana de mar t\xc3\xa9 un volum central que surt del cos principal i separa unes obertures agrupades a la banda oest, d'una gran obertura en forma d'arc a la part est. Aquest cos central t\xc3\xa9 una agrupaci\xc3\xb3 d'obertures a la part m\xc3\xa9s alta, amb brancals de pedra. La \xc3\xbaltima planta sobre el cam\xc3\xad de ronda \xc3\xa9s molt tancada, de pedra, amb pilastres contraforts de pedra tallada acompanyant els cossos de l'arcada i central. La construcci\xc3\xb3 ha sofert remodelacions, al 1980, que van suposar canvis en l'estructura origin\xc3\xa0ria.\n_START_SECTION_\nHist\xc3\xb2ria\n_START_PARAGRAPH_\nEl xalet Cruz fou constru\xc3\xaft pels germans Jos\xc3\xa9 i Joan Cruz, motiu pel qual el xalet estava dividit en dos habitatges (Avinguda sa Conca, 10-12)."